Agadez
<s>Agadez ili Agades je najveći grad u sjevernom Nigeru i glavni grad istoimene nigerske regije, s populacijom od 88.569 stanovnika (popis iz 2005. god.).</s><s>Nalazi se u Sahari i središte je Aïra, tradicionalnog Tuareško-Berberskog saveza.</s>

<s>Povijesno središte Agadeza sadrži brojne zemljane nastambe i dobro sačuvanu skupinu vladarskih vjerskih građevina, od kojih i 27 m visok adobe minaret, najvišu građevinu te vrste na svijetu.</s><s>Zbog toga je 2013. god. upisano na UNESCO-v popis mjesta svjetske baštine u Africi kao „kulturno mjesto predaka, živih trgovačkih i obrtničkih tradicija i razvijene zemljane gradnje”.</s>

<s>Povijest</s>

<s>Grad je osnovan u četrnaestom stoljeću i postupno je postao najvažniji Tuareški grad, istisnuvši Assodé.</s><s>Razvija se zbog trgovine često je odredište karavana koje donose sol iz Bilma.</s><s>Godine 1449., Agadez je postao sultanat, a oko 1500. osvojilo ga je Songajsko Carstvo.</s><s>U tom trenutku, grad je imao populaciju od oko 30.000 ljudi i bio je ključni za prolaz srednjovjekovnih karavana između Zapadne Afrike gradova Kano i Timbuktu te sjevernoafričkih oaza Gadamesa, Gata i Tripolija na mediteranskoj obali.</s><s>Nakon Marokanske invazije broj stanovika pada na manje od 10.000.</s><s>Agadez je bio najudaljenija točka Osmanskog Carstva u afričkom kontinentu do 19. stoljeća.</s><s>Zatim je okupirana od strane francuskog kolonijalnog carstva.</s><s>Pod vlašću Francuza je od 1900. god.</s><s>Bio je središte tuareške pobune koju je vodio Ag Muhamed Koacen 1914. god., a koju su Francuzi ugušili 1916. godine.</s>

<s>Tuarezi su se u ovom području pobunili i od 1990.-95. god., ovaj put za osamostaljenje od država Mali i Niger, a koju je malijska vojska ugušila snažnom protuakcijom.</s><s>Ponovna pbuna od veljače 2007. god. je okončana uz posredništvo Libije i frakcijskim podjelama među pobunjenicima u svibnju 2009. god.</s>

<s>Danas je Agadez uspješno trgovište i središte prijevoza uranija koji se iskapa u njegovoj okolici, u Arlitu.</s>

<s>Znamenitosti</s>

<s>Poznat kao „Ulaz pustinje”, grad Agadez na južnom rubu Sahare se razvio u 15. i 16. stoljeću kada su se tuareška plemena smjestila u gradu poštujući granice starih tabora, što je oblikovalo ulice koje su još uvijek na istom mjestu i danas.</s><s>Tako je povijesno središte grada, važno raskrižje karavanske trgovine, podijeljeno u 11 četvrti nepravilnog oblika.</s><s>U njima se nalaze brojne zemljane građevine od kojih je najvažnija Velika džamija u Agadezu sa 27 m visokim minaretom, najvišom adobe građevinom na svijetu.</s><s>Džamija je izvorno izgrađena 1515. godine, ali je današnja nastala tijekom obnove 1844. god.</s><s>Tu su također i Palača Kaocen (danas gradski hotel) i Sultanova palača.</s><s>Grad je poznat i po svojoj tržnici deva, te proizvodnji predmeta od srebra i kože.</s>

<s>Neki od agadeških glazbenika su ostvarili svjetsku slavu, kao što su tuareški gitarist Bombino, skupina Inerane i dr.</s>

<s>Agadeška internacionalna zračna luka je nazvana Mano Dayak, po tuareškom vođi koji je rođen u ovoj regiji.</s>

<s>Klima</s>

<s>Izvori</s>

<s>Vanjske veze</s>

<s>Agadez.org  
 Agadez, the touareg capital of the nigerien region of Air 
 Interaktivni zemljovid regije Agadez</s>

<s>Gradovi u Nigeru
Svjetska baština u Nigeru</s>

